Document ID: 31995D0340

ΑΠΟΦΑΣΗ ΤΗΣ ΕΠΙΤΡΟΠΗΣ
της 27ης Ιουλίου 1995
για την κατάρτιση προσωρινού καταλόγου τρίτων χωρών από τις οποίες τα κράτη μέλη επιτρέπουν τις εισαγωγές γάλακτος και προϊόντων με βάση το γάλα και για την κατάργηση της οδηγίας 94/70/ΕΚ
(Κείμενο που παρουσιάζει ενδιαφέρον για τον ΕΟΧ)
(95/340/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 92/46/ΕΟΚ του Συμβουλίου της 16ης Ιουνίου 1992 για τη θέσπιση των υγειονομικών κανόνων για την παραγωγή και την εμπορία νωπού γάλακτος, θερμικά επεξεργασμένου γάλακτος και προϊόντων με βάση το γάλα (1), όπως τροποποιήθηκε τελευταία από των πράξη προσχώρησης της Αυστρίας, της Φινλανδίας και της Σουηδίας (2), και ιδίως το άρθρο 23 παράγραφοι 2 και 3,
Εκτιμώντας:
ότι η απόφαση 94/70/ΕΚ της Επιτροπής (3), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, καταρτίζει προσωρινό κατάλογο τρίτων χωρών από τις οποίες τα κράτη μέλη επιτρέπουν τις εισαγωγές ανεπεξέργαστου γάλακτος, γάλακτος το οποίο έχει υποβληθεί σε θερμική επεξεργασία και προϊόντων με βάση το γάλα 7
ότι, δεδομένου ότι αφορά διάφορα προϊόντα, έγινε ταξινόμηση 7 ότι, βάσει της κτηθείσας πείρας και της πρόσφατης έκθεσης της επιστημονικής κτηνιατρικής επιτροπής που αφορά συστάσεις για την επεξεργασία γάλακτος καταγωγής περιοχών όπου εμφανίζεται ο αφθώδης πυρετός, αιτιολογείται η αναθεώρησή της 7
ότι, για λόγους σαφήνειας, κρίνεται σκόπιμη η κατάργηση της απόφασης 94/70/ΕΚ και η κατάρτιση νέου καταλόγου 7
ότι τα μέτρα που προβλέπονται από την παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα κράτη μέλη επιτρέπουν τις εισαγωγές νωπού γάλακτος και προϊόντων με βάση το νωπό γάλα από τις τρίτες χώρες που εμφαίνονται στο μέρος Α του καταλόγου του παραρτήματος.
Άρθρο 2
Τα κράτη μέλη επιτρέπουν εισαγωγές γάλακτος και προϊόντων με βάση το γάλα, που έχουν υποβληθεί σε μια μόνο θερμική επεξεργασία με θερμαντικό αποτέλεσμα τουλάχιστον ίσο με εκείνο που επιτυγχάνεται με τη διαδικασία παστερίωσης, τουλάχιστον 72 °C επί 15 δευτερόλεπτα τουλάχιστον και επαρκή για να παραγάγει αρνητική αντίδραση σε δοκιμή φωσφατάσης, από τρίτες χώρες που εμφαίνονται στο μέρος Β του καταλόγου του παραρτήματος.
Άρθρο 3
Τα κράτη μέλη επιτρέπουν εισαγωγές γάλακτος και προϊόντων με βάση το γάλα που έχουν υποβληθεί είτε:
1. σε διαδικασία αποστείρωσης με την οποία επιτυγχάνεται τιμή Fo ίση ή μεγαλύτερη του 3 7
είτε
2. σε αρχική θερμική επεξεργασία με θερμικό αποτέλεσμα τουλάχιστον ίσο με εκείνο που επιτυγχάνεται στη διαδικασία παστερίωσης, τουλάχιστον 72°C επί 15 δευτερόλεπτα τουλάχιστον και επαρκή για να παραγάγει αρνητική αντίδραση σε δοκιμασία φωσφατάσης, ακολουθούμενη από:
είτε:
α) i) στην περίπτωση του γάλακτος και των προϊόντων με βάση το γάλα που προορίζονται για κατανάλωση από τον άνθρωπο:
- δεύτερη θερμική επεξεργασία με παστερίωση σε υψηλή θερμοκρασία, επεξεργασία με εξαιρετικά υψηλή θερμοκρασία (UHT) ή αποστείρωση, η οποία, σε κάθε περίπτωση, είναι επαρκής για να προκαλέσει αρνητική αντίδραση στη δοκιμή υπεροξειδάσης ή
- στην περίπτωση γάλακτος σε σκόνη ή προϊόντος με βάση το γάλα σε σκόνη, δεύτερη θερμική επεξεργασία με αποτέλεσμα τουλάχιστον ισοδύναμο με εκείνο της αρχικής θερμικής επεξεργασίας και επαρκή για να προκαλέσει αρνητική αντίδραση στη δοκιμή φωσφατάσης, ακολουθούμενη από διαδικασία αφυδάτωσης ή
ii) στην περίπτωση του γάλακτος και των προϊόντων με βάση το γάλα που δεν προορίζονται για κατανάλωση από τον άνθρωπο:
- δεύτερη θερμική επεξεργασία με αποτέλεσμα τουλάχιστον ισοδύναμο με εκείνο της αρχικής θερμικής επεξεργασίας και επαρκή για να προκαλέσει αρνητική αντίδραση στη δοκιμή φωσφατάσης, ακολουθούμενη, στην περίπτωση γάλακτος σε σκόνη ή προϊόντος με βάση το γάλα σε σκόνη, από διαδικασία αφυδάτωσης
ή
β) διαδικασία οξίνισης ώστε το pH να διατηρηθεί σε επίπεδα χαμηλότερα του 6 επί μια ώρα τουλάχιστον,
από τρίτες χώρες που εμφαίνονται στο μέρος Γ του παραρτήματος.
Άρθρο 4
Η απόφαση 94/70/ΕΚ καταργείται.
Άρθρο 5
Η παρούσα απόφαση εφαρμόζεται από τις 2 Φεβρουαρίου 1996.
Άρθρο 6
Η παρούσα απόφαση απευθύνεται στα κράτη μέλη.
Βρυξέλλες, 27 Ιουλίου 1995.

Labels: 0
3
17
5